ERASMUS+ KA1 mobilnost učenika i nastavnika Škole za dizajn, grafiku i održivu gradnju Split - Litva, ožujak 2027.

Informacije za učenike, nastavnike i roditelje

Ugovorom o dodjeli bespovratnih sredstava za program Erasmus + pod projektnim brojem 2026-1-HR01-KA121-VET-000447620, sklopljenim između Agencije za mobilnost i programe Europske Unije (AMPEU) i Škole za dizajn, grafiku i održivu gradnju - Split, omogućuje se financiranje i provedba mobilnosti učenika i nastavnika škole.
U dogovoru s partnerskom školom u Litvi,  Kaunas Educational Centre of Technologies/Kauno Tehnologiju Mokymo Centras, (www.kautech.lt), planirana je mobilnost 3 učenika trećeg razreda smjera soboslikar – ličilac dekorater u Kaunas, Litvu te 4 nastavnika u pratnji učenika. Mobilnost je u potpunosti financirana bespovratnim sredstvima Europske unije te su troškovi mobilnosti učenika pokriveni sredstvima iz projekta Erasmus+ (put, smještaj i tri obroka dnevno). Planirana je mobilnost u trajanju od 14 dana.
Tijekom mobilnosti učenici će imati priliku razviti svoja strukovna znanja i vještine te unaprijediti jezične, digitalne, socijalne i međukulturalne kompetencije, povećati samopouzdanje i zainteresiranost za rad te pojačati razumijevanje europskih projekata i europskih vrijednosti.
U tu svrhu raspisuje se natječaj za odabir učenika i nastavnika koji će sudjelovati na mobilnosti. Odabir će izvršiti Povjerenstvo za odabir sudionika mobilnosti sastavljeno od 3 člana koje imenuje ravnateljica. 
Odabir učenika obavit će se prema unaprijed određenim kriterijima, a to su: 
1. motivacijsko pismo (0 - 3 boda)
2. vladanje (uzorno 3 boda, dobro 1 bod, učenik s lošim vladanjem ne može se natjecati)
3. opći uspjeh u prethodnoj školskoj godini na dvije decimale (2-5 bodova) 
4. ocjena iz stručnog predmeta Praktična nastava na kraju prethodne školske godine 2025./26. (2-5 bodova)
5. volontiranje (1 bod)
6. učenici s manje mogućnosti – geografska udaljenost, ekonomske poteškoće itd.(1 bod)
Maksimalan broj bodova je 18. 

Učenici su dužni popuniti i dostaviti Povjerenstvu škole sljedeće dokumente: 
· prijavni obrazac (uz uključeno motivacijsko pismo i preslik svjedodžbe šk.god.2025/26) za sudjelovanje u mobilnosti s vlastoručnim potpisom i potpisom roditelja/skrbnika – Prilog 1 nalazi se u prilogu natječaja 
· suglasnost roditelja/skrbnika za sudjelovanje u projektu - Prilog 2 nalazi se u prilogu natječaja

Svi odabrani učenici će prije odlaska na mobilnost proći potrebnu stručnu, kulturološku, jezičnu, pedagoško-psihološku i financijsku pripremu za mobilnost. 
Na mobilnost s učenicima idu i 4 nastavnika u pratnji, a u školi koja prima učenike i nastavnike imat će i mentora-stručnjaka na raspolaganju. 
Odabir nastavnika obavit će se prema unaprijed određenim kriterijima, a to su: 
1. sudjelovanje na izložbama, smotrama i predstavljanju škole (3boda) 
2. sudjelovanje na natjecanju i mentoriranje učenika na županijskom ili državnom natjecanju (2 ili 3 boda),
3. vođenje izvannastavnih ili izvanškolskih aktivnosti
4. primanje dolaznih Erasmus+ mobilnosti i pomoć u organizaciji istih – 2 boda
Maksimalan broj bodova je 10.
Nastavnici su dužni dostaviti Povjerenstvu škole sljedeći dokument: 
· prijavni obrazac (s  motivacijskim pismom) za sudjelovanje u projektu – Prilog 3 nalazi se u prilogu natječaja 

Povjerenstvo za odabir sudionika mobilnosti utvrdit će konačan popis nastavnika koji će biti sudionici mobilnosti.
Po završetku mobilnosti, učenici i nastavnici, dobi ćei potvrdu – certifikat o sudjelovanju u projektu od partnerske ustanove, kao i Europass Mobility dokument u kojem će se nalaziti podatci o stečenim kompetencijama. 
Prijave se mogu izvršiti predajom natječajne dokumentacije u zbornici škole od 12. do 19. 11. 2026., nakon čega slijedi odabir 3 učenika i 4 nastavnika, a ostatak prijavljenih učenika i nastavnika bit će na rezervnoj listi u slučaju spriječenosti izabranih sudionika (bolest i sl.). 
[bookmark: _GoBack][bookmark: _Hlk144410512]Javna objava rezultata natječaja pod šiframa (u svrhu zaštite osobnih podataka) bit će na mrežnim stranicama škole 20. 11. 2026. iza 19 sati.  Prigovore na odluku Povjerenstva, prijavljeni na natječaj mogu poslati na službenu mail adresu škole info@gogss.hr  zaključno s 27.11.2026. u 12 sati.

U Splitu 12. studenog 2026.
Projektni tim


